Virallinen lehti nro C 182 , 16/06/1997 s. 0031



A4-0152/97 Ehdotus neuvoston direktiiviksi matkustaja-aluksilla olevien henkilöiden rekisteröinnistä (KOM(96)0574 - C4-0029/97 - 96/0281(SYN)) Ehdotus hyväksyttiin seuraavin tarkistuksin: (Tarkistus 1) Johdanto-osan 1 a kappale (uusi) >EP:n äänestyksessä hyväksytty teksti> 6. maaliskuuta 1987 tapahtuneen ja 191 ihmishenkeä vaatineen matkustajalautta Herald of Free Enterprisen onnettomuuden jälkeen matkustajien turvallisuuden kehitys meriliikenteessä on ollut rajoitettua kymmenen viime vuoden ajan, (Tarkistus 2) Johdanto-osan 1 b kappale (uusi) >EP:n äänestyksessä hyväksytty teksti> tämän epätyydyttävän tilanteen jatkuminen johtuu meriliikenteen turvallisuuden parantamista koskevan poliittisen tahdon puuttumisesta ja Herald of Free Enterprisen suuronnettomuuden jälkeen laaditussa Sheenin kertomuksessa olevien suositusten jättämisestä huomiotta, (Tarkistus 3) Johdanto-osan 3 a kappale (uusi) >EP:n äänestyksessä hyväksytty teksti> ro-ro-matkustaja-alusten suunnittelun ja rakentamisen turvallisuusstandardeja, mukaan lukien vedenpitävät laipiot ja ulkonemat, tarvitaan kiireellisesti, ja ne on sisällytettävä tuleviin toimenpiteisiin meriturvallisuuden parantamiseksi, (Tarkistus 4) Johdanto-osan 3 b kappale (uusi) >EP:n äänestyksessä hyväksytty teksti> ro-ro-matkustaja-alusten suunnittelun ja rakentamisen turvallisuusstandardeja voitaisiin tarkastella kansainvälisten vaatimusten mukaisesti osana lisätoimenpiteitä matkustaja-alusten turvallisuuden parantamiseksi, (Tarkistus 5) 1 a artikla (uusi) >EP:n äänestyksessä hyväksytty teksti> 1 a artikla Tätä direktiiviä sovelletaan myös kaikkiin «merenalaisiin» raidetunneleihin, joissa autoja kuljetetaan yli 20 meripeninkulmaa, (Tarkistus 6) 2 artiklan kolmas a luetelmakohta (uusi) >EP:n äänestyksessä hyväksytty teksti> - 'meriliikenteen matkustaja- aluksella' muuta alusta kuin alusta, joka liikennöi ainoastaan sisävesillä tai suojaisilla vesillä tai suojaisen veden lähellä tai alueilla, joihin sovelletaan satamasäännöksiä, (Tarkistus 7) 3 artiklan 1 kohdan johdantokappale >Alkuperäinen teksti> 1. Tätä direktiiviä sovelletaan matkustaja-aluksiin lukuun ottamatta: >EP:n äänestyksessä hyväksytty teksti> 1. Tätä direktiiviä sovelletaan kaikkiin «merenalaisiin» raidetunneleihin, joissa autoja kuljetetaan yli 20 meripeninkulmaa, ja matkustaja-aluksiin lukuun ottamatta: (Tarkistus 8) 6 artikla >Alkuperäinen teksti> Seuraavat tiedot on tallennettava jokaisesta jäsenvaltiossa sijaitsevasta satamasta lähtevästä matkustaja-aluksesta, jonka matka on pituudeltaan yli 20 meripeninkulmaa lähtöpaikasta: >EP:n äänestyksessä hyväksytty teksti> Seuraavat tiedot on tallennettava jokaisesta jäsenvaltiossa sijaitsevasta satamasta lähtevästä matkustaja-aluksesta, jos tavanomaisen matkustusajan arvioidaan olevan vähintään kaksi tuntia ja jos kahden sataman välinen etäisyys on vähintään 20 meripeninkulmaa. >Alkuperäinen teksti> - aluksessa olevien henkilöiden nimet, >EP:n äänestyksessä hyväksytty teksti> - aluksessa olevien henkilöiden nimet, >Alkuperäinen teksti> - etunimi tai nimikirjain, >EP:n äänestyksessä hyväksytty teksti> - etunimi, >Alkuperäinen teksti> - sukupuoli, >EP:n äänestyksessä hyväksytty teksti> - sukupuoli, >Alkuperäinen teksti> - viite ikäryhmästä (aikuinen, lapsi, sylilapsi), johon henkilö kuuluu, >EP:n äänestyksessä hyväksytty teksti> - ikä, >Alkuperäinen teksti> - tiedot matkustajan hätätilanteessa mahdollisesti tarvitsemasta erityisestä huolenpidosta tai avusta, jos matkustaja on ilmoittanut tästä itse. >EP:n äänestyksessä hyväksytty teksti> - tiedot matkustajan hätätilanteessa mahdollisesti tarvitsemasta erityisestä huolenpidosta tai avusta, jos matkustaja on ilmoittanut tästä itse. >Alkuperäinen teksti> Nämä tiedot on ilmoitettava varustamon palveluksessa olevalle nimetylle henkilölle viimeistään 30 minuutin kuluttua laivan lähdöstä. >EP:n äänestyksessä hyväksytty teksti> Aluksen päällikön on varmistettava, että varustamon nimeämälle henkilölle ilmoitetaan ennen lähtöä kyseiset tiedot sekä aluksessa olevien matkustajien määrä. (Tarkistus 9) 6 a artikla (uusi) >EP:n äänestyksessä hyväksytty teksti> 6 a artikla Jos aluksen kahden sataman välisen tavanomaisen matkustusajan arvioidaan olevan alle kaksi tuntia tai jos satamien välinen etäisyys on vähemmän kuin 20 meripeninkulmaa, aluksen päällikön on varmistettava, että aluksessa olevien henkilöiden määrä on ilmoitettu varustamon nimeämälle henkilölle. (Tarkistus 10) 8 artiklan johdantokappale >Alkuperäinen teksti> Kaikkien varustamojen, jotka ovat ottaneet vastatakseen 3 artiklassa tarkoitetun matkustaja-aluksen toiminnasta, on: >EP:n äänestyksessä hyväksytty teksti> Kaikkien varustamojen, jotka ovat ottaneet vastatakseen 3 artiklassa tarkoitetun matkustaja-aluksen tai «merenalaisen» raidetunnelin toiminnasta, on: (Tarkistus 11) 8 artiklan toinen kohta >Alkuperäinen teksti> Varustamon on varmistettava, että tämän direktiivin mukaan vaadittavat tiedot ilmoitetaan välittömästi nimetylle viranomaiselle tai että ne ovat tämän viranomaisen saatavilla milloin tahansa. Tietoja ei saa säilyttää pidempään kuin mitä tämän direktiivin tavoitteet edellyttävät, ja ne on yleensä poistettava heti kun aluksen kyseinen matka on päättynyt turvallisesti. >EP:n äänestyksessä hyväksytty teksti> Varustamon on varmistettava, että tämän direktiivin mukaan vaadittavat tiedot ovat nimetyn viranomaisen saatavilla milloin tahansa. Tietoja ei saa säilyttää pidempään kuin mitä tämän direktiivin tavoitteet edellyttävät, ja ne on yleensä poistettava heti kun aluksen kyseinen matka on päättynyt turvallisesti. (Tarkistus 12) 9 artiklan 1 kohta >Alkuperäinen teksti> 1. Jäsenvaltio, jonka satamasta matkustaja-alus lähtee, voi ottaa käyttöön 6 artiklassa mainittua 20 meripeninkulman rajaa alhaisemman rajan. >EP:n äänestyksessä hyväksytty teksti> 1. Jäsenvaltio, jonka satamasta matkustaja-alus lähtee, voi ottaa käyttöön 6 artiklassa mainittua kahden tunnin tai 20 meripeninkulman rajaa alhaisemman rajan. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi matkustaja-aluksilla olevien henkilöiden rekisteröinnistä (KOM(96)0574 - C4-0029/97 - 96/0281(SYN)) (Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle KOM(96)0574 - 96/0281(SYN) ((EYVL C 31, 31.1.1997, s. 5)), - neuvoston kuultua sitä EY:n perustamissopimuksen 189 c artiklan ja 84 artiklan 2 kohdan mukaisesti (C4-0029/97), - ottaa huomioon työjärjestyksensä 58 artiklan, - ottaa huomioon liikenne- ja matkailuvaliokunnan mietinnön ja budjettivaliokunnan lausunnon (A4-0152/97), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.